Document ID: 31999R1459

31999R1459
L 168/1
SLUŽBENI LIST EUROPSKE UNIJE
24.06.1999.
UREDBA VIJEĆA (EZ) br. 1459/1999
od 24. lipnja 1999.
o izmjeni Uredbe (EZ) br. 850/98 o očuvanju ribolovnih resursa putem tehničkih mjera za zaštitu nedoraslih morskih organizama
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 37.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
uzimajući u obzir mišljenje Gospodarskog i socijalnog odbora (3),
budući da:
(1)
Članak 47. stavak 1. Uredbe Vijeća (EZ) br. 850/98 od 30. ožujka 1998. o očuvanju ribolovnih resursa putem tehničkih mjera za zaštitu nedoraslih morskih organizama (4) navodi da najkasnije godinu od stupanja na snagu te Uredbe Vijeće mora, na temelju prijedloga Komisije, donijeti odluku o utvrđivanju pravila za korištenje kombinacija veličine oka mrežnog tega koja se primjenjuju na dan primjene te Uredbe.
(2)
Radi osiguravanja učinkovite kontrole, praćenja i provođenja tih pravila za korištenje kombinacija veličine oka na mreži i ribolovnih putovanja koja pokrivaju više od jedne regije ili zemljopisnog područja, obveza korištenja očevidnika treba se proširiti kako bi se uključila ribarska plovila koja su do sada bila izuzeta od ove obveze.
(3)
Stoga se trebaju revidirati članci 4. i 15. Uredbe (EZ) br. 850/98.
(4)
Uredbu (EZ) br. 850/98 treba izmijeniti se na odgovarajući način,
DONIJELO JE OVU UREDBU:
Članak 1.
Uredba (EZ) br. 850/98 mijenja se kako slijedi:
1.
Članak 4. zamjenjuje se sljedećim:
„Članak 4.
1. Za svaku od regija ili zemljopisnih područja koje su navedene u prilozima I. do V. te ovisno o tome gdje je to primjenjivo u odnosu na vremensko razdoblje, ciljne vrste za svaki raspon veličine oka na mreži definirane su u odgovarajućem Prilogu.
2.
(a)
Zabranjuje se korištenje tijekom ribolovnog putovanja bilo koje kombinacije povlačnih mreža s više od jednog raspona veličine oka na mreži,
-
na cijelom području regija 1. i 2. osim tjesnaca Skagerrak i Kattegat te ovisno o tome gdje je to primjenjivo u odnosu na vremensko razdoblje, osim kada su veličine oka na mreži na takvim korištenim mrežama u skladu s ne više od jedne dozvoljene kombinacije raspona veličine oka na mreži utvrđenih u Prilogu VIII., i
-
unutar Regije 3., osim Područja ICES-a IX.a istočno od 7° 23′ 48″ zapadne geografske dužine, osim kada su veličine oka na mreži takvih korištenih mreža u skladu s ne više od jedne dozvoljene kombinacije raspona veličine oka na mreži utvrđenih u Prilogu IX.
(b)
Unutar svake od regija ili zemljopisnih područja navedenih u prilozima III., IV. i V. i, ovisno, gdje je primjenjivo, o vremenskom razdoblju, tijekom bilo kojega ribolovnog putovanja, dopušteno je korištenje bilo koje kombinacije povlačnih mreža čiji je raspon veličine oka na mreži specificiran u odgovarajućem Prilogu.
(c)
Zapovjednici ribarskih plovila koji tijekom bilo kojeg ribolovnog putovanja ne popunjavaju očevidnik u skladu s odredbama članka 6. Uredbe (EEZ) br. 2847/93 ne smiju tijekom tog putovanja koristiti niti jednu kombinaciju povlačnih mreža koja se sastoji od više od jednog raspona veličine oka na mreži unutar ribolovnih voda Zajednice. Taj zahtjev ne primjenjuje se na ribolovna putovanja unutar ribolovnih voda Zajednice u regijama 4., 5. i 6.
(d)
Na plovilima tijekom bilo kojeg ribolovnog putovanja može se držati bilo koja kombinacija povlačnih mreža s rasponom veličina oka na mreži koje nisu u skladu s uvjetima utvrđenim u podstavcima (a) ili (b) pod uvjetom da su sve takve mreže pričvršćene i složene u skladu s odredbama članka 20. stavka 1. Uredbe (EEZ) br. 2847/93. Za svaku povlačnu mrežu koja nije pričvršćena i složena u skladu s gore spomenutim odredbama smatrat će se da se koristi.
(e)
Kad god ribarsko plovilo ili više ribarskih plovila istodobno povlači više od jedne mreže, svaka mreža mora biti jednakog raspona veličine oka.
(f)
Uporaba povlačne mreže čija je veličina oka na mreži:
-
manja od 16 mm zabranjuje se u Regiji 3., osim u Području ICES-a IX.a istočno od 7° 23′ 48″ zapadne geografske dužine,
-
manja od 40 mm zabranjuje se u Području ICES-a IX.a istočno od 7° 23′ 48″ zapadne geografske dužine,
-
manja od 20 mm zabranjuje se u regijama 4. i 5.,
-
manja od 45 mm zabranjuje se u Regiji 6.
3. Zapovjednici ribarskih plovila koji ne izvrše popunjavanje očevidnika u skladu s odredbama članka 6. Uredbe (EEZ) br. 2847/93 ne smiju tijekom ni jednog ribolovnog putovanja loviti u više od jedne od regija ili zemljopisnih područja koja su navedena u prilozima I. do V. Taj se zahtjev ne primjenjuje na plovila koja, tijekom ribolovnog putovanja, koriste samo povlačne mreže čija je veličina oka na mreži jednaka ili veća od 100 mm.
4.
(a)
Za svako ribolovno putovanje tijekom kojeg se koristi bilo koja kombinacija povlačnih mreža s više od jednog raspona veličine oka na mreži, zabranjuje se iskrcavanje:
i.
kada je ulov ostvaren u regijama 1. ili 2., osim u tjesnacima Skagerrak i Kattegat, i kada je veličina oka na mreži bilo koje od korištenih mreža jednaka ili veća od 100 mm, osim ako je sastav ulova u postocima zadržan na plovilu u skladu s odgovarajućim uvjetima koji su utvrđeni u Prilogu X.(A); ili
ii.
kada je ulov ostvaren u tjesnacima Skagerrak i Kattegat i kada je veličina oka na mreži bilo koje od korištenih mreža jednaka ili veća od 90 mm, osim ako je sastav ulova u postocima zadržan na plovilu u skladu s odgovarajućim uvjetima koji su utvrđeni u Prilogu X.(B); ili
iii.
kada je ulov ostvaren u Regiji 3., osim u području ICES-a IX.a istočno od 7° 23′ 48″ zapadne geografske dužine, i kada je veličina oka na mreži bilo koje od korištenih mreža jednaka ili veća od 70 mm, osim ako je sastav ulova u postocima zadržan na plovilu u skladu s odgovarajućim uvjetima koji su utvrđeni u Prilogu XI.(A); ili
iv.
kada je ulov ostvaren u području ICES-a IX.a istočno od 7° 23′ 48″ zapadne geografske dužine, i kada je veličina oka na mreži bilo koje od korištenih mreža jednaka ili veća od 55 mm, osim ako je sastav ulova u postocima zadržan na plovilu u skladu s odgovarajućim uvjetima koji su utvrđeni u Prilogu XI.(B);
(b)
U ostalim slučajevima, sastav ulova u postocima ostvaren svakim rasponom korištene veličine oka na mreži, unutar svakoga od područja navedenih u prilozima I. do V., koji je zadržan na plovilu mora biti u skladu s odgovarajućim uvjetima koji su utvrđeni u odgovarajućem Prilogu.
5.
(a)
Postotak ciljnih vrsta i ostalih vrsta izračunava se zbrajanjem svih količina zadržanih na plovilu ili prekrcanih ciljnih vrsta i ostalih vrsta kako je određeno u prilozima I. do V.
(b)
Međutim, detaljna pravila za izračunavanje postotka ciljnih vrsta i ostalih vrsta zadržanih na plovilu, a koje su ulovljene mrežom ili mrežama koje istodobno povlače više ribarskih plovila, izračunava se u skladu s postupkom koji je utvrđenu članku 48.
6. Prije 31. svibnja 2001. države članice trebaju Komisiji dostaviti izvješće o primjeni uvjeta utvrđenih u ovom članku, članku 15. i odgovarajućim prilozima. Na temelju tih izvješća Komisija iznosi odgovarajuće prijedloge. Vijeće donosi odluku do 31. listopada 2001. na temelju bilo kojeg takvog prijedloga.”
2.
Članak 15. zamjenjuje se sljedećim tekstom:
„Članak 15.
1. Količine ulovljenih morskih organizama koje premašuju dopuštene postotke navedene u prilozima I. do VII., X. i XI. ne smiju se iskrcati već se moraju vratiti u more prije svakog iskrcavanja.
2. U svakom trenutku tijekom ribolovnog putovanja i nakon sortiranja ulova postotak ciljnih vrsta kako je definirano u prilozima I. do VII., a koje su zadržane na plovilu, bit će najmanje polovica minimalnih postotaka ciljnih vrsta iz spomenutih Priloga.
3. Zapovjednici ribarskih plovila od kojih se zahtijeva popunjavanje očevidnika trebaju osigurati da je nakon isteka prvih 24 sata ribolovnog putovanja minimalni postotak ciljnih vrsta kako je određeno u prilozima I. do VII., X i XI. ispunjen u trenutku svakog popunjavanja očevidnika, u skladu s uvjetima određenima u članku 6. Uredbe (EEZ) br. 2847/93.
4. Kad god tijekom ribolovnog putovanja plovilo ponovno uđe u bilo koju regiju ili zemljopisno područje koje je navedeno u prilozima I. do V., potrebno je ispuniti i to unutar dva sata minimalni postotak ciljnih vrsta, kako je određeno u prilozima I. do VII., X. i XI, ulovljenih i zadržanih na plovilu iz regije ili zemljopisnog područja u kojem se prije toga ribarilo tijekom ovog putovanja.”
3.
Prilog X. zamjenjuje se sljedećim:
„PRILOG X.
A. UVJETI KORIŠTENJA ODREĐENIH KOMBINACIJA VELIČINE OKA NA MREŽI U REGIJAMA 1. I 2., OSIM U TJESNACIMA SKAGERRAK I KATTEGAT
1. Kombinacija veličine oka na mreži: 16 do 31 mm + = 100 mm
Ulov zadržan na plovilu ili iskrcan sastoji se od najmanje 50 % bilo koje mješavine kozica i običnih morskih račića (Pandalus montagui, Crangon spp. i Palaemon spp.).
2. Kombinacija veličine oka na mreži: 32 do 54 mm + = 100 mm
Ulov zadržan na plovilu ili iskrcan sastoji se od najmanje 20 % bilo koje mješavine kozica i morskih račića (Crangon spp., Pandalus spp., Palaemon spp., Parapenaeus longirostris);
ili
ulov zadržan na plovilu ili iskrcan sastoji se od najmanje 50 % bilo koje mješavine morskih organizama koji su u Prilogu I. navedeni kao ciljne vrste za veličine oka na mreži između 32 i 54 mm, uz iznimku kozica i morskih račića (Crangon spp., Pandalus spp., Palaemon spp., Parapenaeus longirostris) i od ne više od 15 % bilo koje mješavine vrsta označenih u Prilogu I. simbolom „y”.
3. Kombinacija veličine oka na mreži: 70 do 79 mm + = 100 mm
Ulov zadržan na plovilu ili iskrcan sastoji se od najmanje 10 % bilo koje mješavine morskih organizama koji su u Prilogu I. navedeni kao ciljne vrste za veličine oka na mreži između 70 i 79 mm.
4. Kombinacija veličine oka na mreži: 80 do 99 mm + = 100 mm
Ulov zadržan na plovilu ili iskrcan treba se sastojati od najmanje 50 % bilo koje mješavine morskih organizama koji su u Prilogu I. navedeni kao ciljne vrste za veličine oka na mreži između 80 i 99 mm.
B. UVJETI ZA KORIŠTENJE ODREĐENIH KOMBINACIJA VELIČINE OKA NA MREŽI U TJESNACIMA SKAGERRAK I KATTEGAT
Kombinacija veličine oka na mreži = 80 mm + = 90 mm
Ulov zadržan na plovilu ili iskrcan sastoji se od najmanje 10 % bilo koje mješavine morskih organizama koji su u Prilogu IV. navedeni kao ciljne vrste za veličine oka na mreži između 70 i 89 mm.”
4.
Prilog XI. zamjenjuje se sljedećim:
„PRILOG XI.
A. UVJETI ZA KORIŠTENJE ODREĐENIH KOMBINACIJA VELIČINE OKA NA MREŽI U REGIJI 3. OSIM PODRUČJA ICES-a IXa. ISTOČNO OD 7° 23′ 48″ ZAPADNE GEOGRAFSKE DUŽINE
1. Kombinacija veličine oka na mreži: 16 do 31 mm + = 70 mm
Ulov zadržan na plovilu ili iskrcan sastoji se od najmanje 40 % bilo koje mješavine kozica (Pandalus montagui, Crangon spp. i Palaemon spp.) i crvenog raka od koće;
ili
ulov zadržan na plovilu ili iskrcan sastoji se od najmanje 70 % bilo koje mješavine morskih organizama koji su u Prilogu II. navedeni kao ciljne vrste za veličine oka na mreži između 16 i 31 mm, uz iznimku kozica (Pandalus montagui, Crangon spp. i Palaemon spp.) i raka od koće.
2. Kombinacija veličine oka na mreži: 32 do 54 mm + = 70 mm
Ulov zadržan na plovilu ili iskrcan sastoji se od najmanje 70 % bilo koje mješavine morskih organizama koji su u Prilogu II. navedeni kao ciljne vrste za veličine oka na mreži između 32 i 54 mm, uz iznimku kozica i morskih račića (Pandalus spp., Crangon spp. i Palaemon spp.).
3. Kombinacija veličine oka na mreži: 55 do 59 mm + = 70 mm
Ulov zadržan na plovilu ili iskrcan sastoji se od najmanje 20 % bilo koje mješavine kozica i morskih račića (Pandalus spp., Crangon spp., Palaemon spp., Aristeus antennatus, Aristaeomorpha foliacea, Parapenaeus longirostris);
ili
ulov zadržan na plovilu ili iskrcan sastoji se od najmanje 60 % bilo koje mješavine morskih organizama koji su u Prilogu II. navedeni kao ciljne vrste za veličine oka na mreži između 55 i 59 mm, uz iznimku kozica i morskih račića (Pandalus spp., Crangon spp., Palaemon spp., Aristeus antennatus, Aristaeomorpha foliacea, Parapenaeus longirostris).
4. Kombinacija veličine oka na mreži: 60 do 69 mm + = 70 mm
Ulov zadržan na plovilu ili iskrcan sastoji se od najmanje 60 % bilo koje mješavine morskih organizama koji su u Prilogu II. navedeni kao ciljne vrste za veličine oka na mreži između 60 i 69 mm.
B. UVJETI ZA KORIŠTENJE ODREĐENIH KOMBINACIJA VELIČINE OKA NA MREŽI U PODRUČJU ICES-a IXa. ISTOČNO OD 7° 23′ 48″ ZAPADNE GEOGRAFSKE DUŽINE
Kombinacija veličine oka na mreži: 40 do 54 mm + = 55 mm
Ulov zadržan na plovilu ili iskrcan sastoji se od najmanje 50 % bilo koje mješavine morskih organizama koji su u Prilogu III. navedeni kao ciljne vrste za veličine oka na mreži između 40 i 55 mm.”
Članak 2.
Ova Uredba stupa na snagu sljedećeg dana od dana objave u Službenom listu Europskih zajednica.
Primjenjuje se od 1. siječnja 2000.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 24. lipnja 1999.

Labels: 20
6